stanford-oval/wikipedia huggingface dataset:
Billy Konchellah
Aiheesta muualla

Billy Konchellah Kansainvälinen yleisurheiluliitto. (englanniksi)
Miesten 800 metrin juoksun maailmanmestarit
1983: Willi Wülbeck |
1987: Billy Konchellah |
1991: Billy Konchellah |
1993: Paul Ruto |
1995: Wilson Kipketer |
1997: Wilson Kipketer |
1999: Wilson Kipketer |
2001: André Bucher |
2003: Djabir Saïd-Guerni |
2005: Rashid Ramzi |
2007: Alfred Kirwa Yego |
2009: Mbulaeni Mulaudzi |
2011: David Rudisha |
2013: Mohammed Aman |
2015: David Rudisha |
2017: Pierre-Ambroise Bosse |
2019: Donavan Brazier |
2022: Emmanuel Korir |
2023: Marco Arop
Borrell II

Borrell II (noin 932-992) oli Barcelonan Gironan ja Ausonan kreivi vuodesta 945, ja Urgellin kreivi vuodesta 948.
Borrell hallitsi yhdessä veljensä Miron kanssa. Miro keskittyi Barcelonan paikallisten asioiden hoitoon, Borrell hoiti ulkopolitiikkaa. Miron kuoltua 966 Borrell oli yksinvaltias.
Tuohon aikaan Etelä-Espanja oli kahden valtakeskuksen välissä: pohjoisessa olivat Karolingit, joiden valta oli jo hiipumassa, etelässä taas kalifit kasvattivat valtaansa. Kreivi pyrki olemaan molempien kanssa hyvissä väleissä.
Al-Mansur Ibn Abi Aamir havaitsi, että suhteet frankkeihin eivät olleet kovin läheiset, ja hyökkäsi Kataloniaan vuonna 985. Borrell II pyysi turhaan apua frankkien hovista Hugh Capetilta. Kun apua ei saatu, katalonialaiset tulkitsivat suhteiden katkenneet, Borrell ei uudistanut uskollisuudenvalaansa ja niin Kataloniasta tuli oli itsenäinen de facto. 1980-luvun lopussa Kataloniassa juhlittiin laajasti tapahtuman tuhatvuotispäivää, vaikka tarkasta päivämäärästä onkin epätietoisuutta.
Vuodesta 988 Borrellin pojat Ramon Borrell ja Ermengol I d’Urgell osallistuivat hallintoon. Borrell II menehtyi vuonna 992.
Berberidopsidaceae

| Berberidopsidaceae |
| --- | --- |
 Korikorallihelmi (Berberidopsis corallina)
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Magnoliophytina
Osaluokka::  Eudicotyledoneae
Lahko::  Berberidopsidales
Heimo::  Berberidopsidaceae  Takht.
Suvut
 Berberidopsis – korallihelmet  Streptothamnus 
Katso myös
   Berberidopsidaceae Wikispeciesissä   Berberidopsidaceae Commonsissa 
Infobox OKNimi-testi OK: 
Berberidopsidaceae on kasviheimo, joka kuuluu koppisiemenislahkoon Berberidopsidales. Siinä on kaksi sukua ja kolme lajia, jotka kasvavat Chilessä ja Itä-Australiassa.
Tuntomerkit

Kasvit ovat ainavihantia, puuvartisia ja lamoavia. Lehtiasento on kierteinen. Lehdet ovat korvakkeettomat ja toisinaan piikkihampaiset. Suonitus on kouramainen, ja suonet kulkevat suoraan lavan reunan piikkeihin, jos niitä on. Kukinto on varsipäätteinen eli terminaalinen, ja kukan kehälehdet sijaitsevat kierteisesti; niitä on 9–15, tavallisesti 12 ja ne ovat uloimpia lukuun ottamatta terämäisiä. Verhiö ja teriö voivat olla myös selvästi erillisiä. Kukan mesiäiskehrä on liuskoittunut. Heteitä on vähintään kuusi, ja ne sijaitsevat kiehkuroissa tai epäsäännöllisesti. Palhot ovat lyhyet, ja ponnet sijaitsevat syvällä lokerositeen suojissa; lokeroside on kärjestään pidentynyt. Kehänpäällinen sikiäin koostuu kolmesta tai viidestä emilehdestä, ja sen päässä on tukeva vartalo ja toisinaan hieman liuskoittunut luotti. Siemenaiheet kiinnittyvät laitaistukkaan ja niitä on sikiäimessä kuusi tai kymmenen. Hedelmä on marja, jonka päässä on jäljellä emiön vartalon tyvi.
Luokittelu

Aikaisemmin Berberidopsidaceae vietiin Flacourtiaceae-heimoon tai omana heimonaan Violales-lahkoon laitaistukoittensa vuoksi. Flacourtiaceae-heimo on nykyisessä fylogeneettisessä luokittelussa hävinnyt, ja sen sisältämät suvut on viety sukulaisheimoihin ja kaksi sukua tähän heimoon, joka yhdessä heimon Aextoxicaceae kanssa muodostaa lahkon Berberidopsidales.
Heimon sukuja on kaksi:
Berberidopsis – korallihelmet
Streptothamnus
Aiheesta muualla

Suomen Lajitietokeskus: Berberidopsidaceae
Bratlien hallitus

Pääministeri Jens Bratlie
Bratlien hallitus oli Norjan hallitus 20. helmikuuta 1912 – 31. tammikuuta 1913. Se koostui Frisinnede Venstrestä ja Høyrestä.
Ministerit

Pääministeri
Jens Bratlie (Høyre)
Puolustusministeri
Jens Bratlie (Høyre)
Ulkoministeri
Johannes Irgens (Høyre)
Työministeri
Bernhard Brænne (Høyre) 20.2.1912–23.8.1912
Nils Olaf Hovdenak (Høyre) 23.8.1912–31.1.1913
Kirkko- ja opetusministeri
Edvard Liljedahl (Frisinnede Venstre)
Oikeusministeri
Fredrik Stang (Høyre)
Valtiovarainministeri
Fredrik Ludvig Konow (Frisinnede Venstre)
Maatalousministeri
Erik Enge (Frisinnede Venstre)
Bolšaja koltsevaja

| Bolšaja koltsevaja linija Большая кольцевая линия |
| --- | --- |


Perustiedot
Järjestelmä:  Moskovan metro
Avattu:  26. helmikuuta 2018
Tekniset tiedot
Pituus:  57,5 km km
Asemia:  29
Raideleveys:  1 520 mm
Bolšaja koltsevaja linija (ven. Большая кольцевая линия — БКЛ) on Moskovan metron yhdestoista linja, joka avattiin 26. helmikuuta 2018. Linjan pituus on 57,5 kilometriä ja siinä on 29 asemaa.[lähde? ]
Asemat

Savjolovskaja (Савёловская)
Petrovski park (Петровский парк)
TsSKA (ЦСКА)
Horošovskaja (Хорошёвская)
Narodnoje Opoltšenije (Народное Ополчение)
Mnjovniki (Мнёвники)
Terehovo (Терехово)
Kuntsevskaja (Кунцевская)
Davydkovo (Давыдково)
Aminjevskaja (Аминьевская)
Mitšurinski prospekt (Мичуринский проспект)
Prospekt Vernadskogo (Проспект Вернадского)
Novatorskaja (Новаторская)
Vorontsovskaja (Воронцовская)
Zjuzino (Зюзино)
Kahovskaja (Каховская)
Varšavskaja (Варшавская)
Kaširskaja (Каширская)
Klenovyi bulvar (Кленовый бульвар)
Nagatinski zaton (Нагатинский затон)
Petšatniki (Печатники)
Tekstilštšiki (Текстильщики)
Nižegorodskaja (Нижегородская)
Aviamotornaja (Авиамоторная)
Lefortovo (Лефортово)
Elektrozavodskaja (Электрозаводская)
Sokolniki (Сокольники)
Rižskaja (Рижская)
Marjina Roštša (Марьина роща)
Aiheesta muualla

Kuvia tai muita tiedostoja aiheesta Bolšaja koltsevaja Wikimedia Commonsissa
Bonchamp-lès-Laval

| Bonchamp-lès-Laval |
| --- | --- |
 Kunnantalo
 Bonchamp-lès-Laval
 Koordinaatit: 48°04′27″N, 0°42′05″W 
Valtio:  Ranska
Alue:  Pays de la Loire
Departementti:  Mayenne
Arrondissementti:  Laval
Pinta-ala:  
 – Kokonaispinta-ala:  27,5 km²
Väkiluku (2018):  6 087 
 – Väestötiheys:  221 as./km²
Kunnan numero:  53034
 
 Kunnan kotisivut 
Infobox OKVirheellinen NIMI-arvo: 
Bonchamp-lès-Laval on kunta läntisessä Ranskassa Mayennen departementissa Pays de la Loiren alueella. Se sijaitsee noin 6 kilometriä Lavalin kaupungista itään.
Kunnan keskustassa oleva Saint-Blaisen kirkko on tyyliltään romaaninen. Kirkon vanhimmat osat ovat 1000-luvulta, mutta suurimmaksi osaksi se on rakennettu 1600-luvulla. Vähän syrjemmällä keskustasta on Cassinen kappelin rauniot. Se on myös 1000-luvulta.
Bonchamp-lès-Laval on tunnettu hevosjalostuksesta. Sieltä on lähtöisin useita tunnettuja ravihevosia, kuten vuoden 1992 Prix d’Amérique -voittaja Verdict Gédé.
Saint-Blaisen kirkko
Cassinen kappeli
Aiheesta muualla

Kuvia tai muita tiedostoja aiheesta Bonchamp-lès-Laval Wikimedia Commonsissa
Bobby Farnham

| Bobby Farnham |
| --- | --- |

Henkilötiedot
Syntynyt: 21. tammikuuta 1989 (ikä 35) North Andover, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  86 kg
Seura
Seura:  New Jersey Devils
Sarja:  NHL
Pelaajaura
Pääsarjaura:  2012–
Aik. seurat:  Pittsburgh Penguins
Robert T. Farnham (s. 21. tammikuuta 1989 North Andover, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura New Jersey Devilsissä.
Pelaajaura

Ennen ammattilaiseksi siirtymistä Farnham pelasi Brownin yliopistossa neljän kauden ajan vuosina 2008–2012. Hän teki tänä aikana 23 maalia sekä 31 syöttöpistettä eli yhteensä 54 tehopistettä ja keräsi 128 rangaistusminuuttia pelaamissaan 129 ottelussa. Farnham oli joukkueen varakapteeni viimeisen kautensa ajan.
Yliopistosta lähdettyään Farnham siirtyi ammattilaistasolle tehtyään try out -sopimuksen Providence Bruinsin kanssa maaliskuussa 2012. Hän ei saanut sopimusta koeaika -sopimuksilla Providencesta, Worcester Sharksista tai Hamilton Bulldogsista, joten siirtyi ECHL-joukkue Wheeling Nailersiin 10. lokakuuta 2012.
Yhdeksän Nailersissa pelatun ottelun jälkeen Farnham siirtyi 7. marraskuuta 2012 lainasopimuksella sarjatasoa ylemmäs AHL-joukkue Wilkes-Barre/Scranton Penguinsiin. Hän ehti pelata joukkueessa 11 ottelua ennen kuin hänelle annettiin jatkosopimus.
Farnham pelasi 65 runkosarjaottelua Wilkes-Barre/Scranton Penguinsissa kaudella 2012-2013. Farnham teki 11 tehopistettä sekä oli AHL:n tulokkaiden jäähypörssin ykkönen 274 rangaistusminuutilla. Farnhamin ensimmäinen tappelu ammattilaistasolla tapahtui 9. marraskuuta 2012 Hershey Bearsin Steve Oleksya vastaan. Myös hänen ensimmäinen tehopisteensä syntyi samassa ottelussa, kun hän syötti Riley Holzapfelin maalin. 19. joulukuuta 2012 Farnham teki ensimmäisen maalinsa ammattilaisena ohitettuaan Binghamton Senatorsin maalivahti Robin Lehnerin.
5. heinäkuuta 2013 Pittsburgh Penguins kiinnitti Farnhamin yksivuotisella kahden suunnan sopimuksella.
Farnham debytoi NHL:ssä Pittsburgh Penguinsin joukkueessa 13. joulukuuta 2014 ottelussa Columbus Blue Jacketsia vastaan. Penguins hävisi ottelun rangaistuslaukauskilpailussa. Farnham tappeli heti ensimmäisessä ottelussaan Jordan Leopoldia vastaan.
Farnham tappeli neljästi viidessä ensimmäisessä ottelussa, jonka jälkeen hänet lähetettiin takaisin Wilkes-Barreen. 20. tammikuuta 2015 Farnham nostettiin ylös pelaamaan otteluun Philadelphia Flyersia vastaan, kun päävalmentaja Mike Johnston halusi joukkueen fyysistä peliä pelaavan hyökkääjän. Farnham täytti roolinsa taklaten kaksi kertaa vain vähän yli viiden minuutin peliajalla. Hän myös tappeli Pierre-Edouard Bellemaren kanssa. Farnham lähetettiin seuraavana päivänä AHL:ään.
Kaudella 2015–2016 Farnham valittiin Penguinsin kauden avanneeseen NHL-kokoonpanoon. Hän pelasi kolme ottelua ennen kuin tuli laitetuksi siirtolistalle 25. lokakuuta 2015. Seuraavana päivänä hän siirtyi entisten Penguinsin valmentajan John Hynesin ja toimitusjohtaja Ray Sheron alaisuuteen New Jersey Devilsiin 26. lokakuuta 2015. Ensimmäisessä ottelussaan Devilsin paidassa hän teki NHL-uransa ensimmäisen maalin sekä ensimmäisen syöttöpisteen 31. lokakuuta 2015 New York Islandersia vastaan.
Tilastot

Käännös suomeksi
Brânză de Burduf

Brânză de Burduf-juustoa ja viiniä.
Kuusen kuoreen käärittyä juustoa.
Brânză de Burduf on romanialainen lampaanmaitojuusto.
Brânză de Burduf on peräisin Romanian Etelä-Karpaatien Bucegivuorilta. Juustoon käytettävä maito on peräisin turcana- ja tiggae-rotuisista lampaista. Paikalliset lammaspaimenet vievät lampaansa kesäisin vuorten ylemmille laitumille. Vuorilla sijaitsevat myös paikalliset meijerit (stâne).
Lampaiden maidosta valmistetaan useita eri juustotyyppejä, kuten fetajuuston kaltaista telemeaa ja ricottan kaltaista urdăa. Brânză de Burduf valmistetaan tuorejuustosta caș. Caș valmistetaan lampaan maidosta lisäämällä siihen juoksutetta, jolloin maidosta muodostuu juustomassaa. Juustomassasta valmistetaan Brânză de Burduf-juustoa, kun juustomassa pilkotaan pieniin paloihin ja siihen sekoitetaan suolaa. Seuraavaksi juusto pakataan paljeeseen eli burduf, joka perinteisesti on valmistettu lampaan nahasta tai sen mahalaukusta. Brânză de Burduf-juuston ehkä arvostetuin muoto kypsytetään käärittynä kuusen kuoreen. Pihkaista kuorta kerätään keväällä ja alkukesästä. Kuori pehmennetään herassa, jonka jälkeen se muotoillaan juustomassalla täytetyksi lieriöksi. Juusto kypsyy kuoren sisällä kolmesta viikosta kolmeen kuukauteen.
Valmis juusto on väriltään kellertävän valkoista. Juustolla on pistävä ja terävä maku. Juustoa voidaan käyttää useisiin eri tarkoituksiin. Romaniassa juustoa lisätään mămăliga-nimiseen maissipuuroon. Juustoa voidaan käyttää myös kasvisten ja vihannesten kanssa.
Boris Mihailov

| Mitalit | Mitalit | Mitalit |  |
| --- | --- | --- | --- |
|  Boris Mihailov vuonna 2012. |  Boris Mihailov vuonna 2012. |  Boris Mihailov vuonna 2012. |  |
Maa:   Neuvostoliitto
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sapporo 1972 | jääkiekko |  |
|  Kultaa | Innsbruck 1976 | jääkiekko |  |
|  Hopeaa | Lake Placid 1980 | jääkiekko |  |
Boris Petrovitš Mihailov (ven. Борис Петрович Михайлов, s. 6. lokakuuta 1944 Moskova, Venäjän SFNT, Neuvostoliitto) on neuvostoliittolainen jääkiekkoilija.
Hän oli kuuluisan Mihailov–Petrov–Harlamov-ketjun oikea laitahyökkääjä. Hän voitti jääkiekon olympiakultaa vuosien 1972 ja 1976 talviolympialaisissa sekä olympiahopeaa 1980. Hän voitti kahdeksan maailmanmestaruutta, vuosina 1969–1971, 1973–1975 ja 1978–1979, sekä Neuvostoliiton mestaruuden 11 kertaa, vuosina 1968, 1970–73, 1975 ja 1977–1981. Mihailov teki Neuvostoliiton maajoukkueessa 207 maalia 288 maaottelussa. Hän on Neuvostoliiton maajoukkueen tehotilaston 2. sijalla. Mihailov edusti Moskovan TsSKA:ta ja Lokomotiv Jaroslavlia. Neuvostoliiton liigassa hän teki 472 maalia 572 ottelussa.
Pelaajana Mihailov tuli tunnetuksi ”likaisesta työstään” maalin edessä. Hän oli niin sanottu luukkumies, joka latoi maalivahdista kimmonneet kiekot eli reboundit maaliin.
Saavutukset

kaksi jääkiekon olympiakultamitalia 1972, 1976, olympiahopeaa 1980
kahdeksan maailmanmestaruutta vuosina 1969–1971, 1973–1975 ja 1978–1979
yksitoista Neuvostoliiton mestaruutta
Valmentajana

Mihailov on myöhemmin toiminut Venäjän jääkiekkomaajoukkueen valmentajana vuoden 1993 MM-kisoissa saavuttaen MM-kultaa, vuoden 2002 MM-kisoissa saavuttaen MM-hopeaa ja vuonna 2005 saavuttaen MM-pronssia.
Kansainvälisiä palkintoja

MM-kisojen paras hyökkääjä 1973 ja 1979
MM-kisojen pistetilaston voittaja 1974.
IIHF All Stars -joukkueessa 1973 ja 1979.
IIHF Hall of Fame vuonna 2000.
Camelot (täsmennyssivu)

Camelot tarkoittaa muun muassa seuraavia
Camelot, kuningas Arthurin linna
Camelot, Alan Jay Lernern ja Frederick Loewen musikaali
Camelot, Joshua Loganin elokuva vuodelta 1967
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Camelot”, voi hakea sivunnimihaulla, laajalla sivunnimihaulla tai tekstihaulla.
Boheemi elää

| Boheemi elää |
| --- | --- |
 Boheemi elää
Ohjaaja:  Janne Kuusi
Käsikirjoittaja:  Janne Kuusi
Tuottaja:  Jaana Semeri
Säveltäjä:  Pauli Saarinen
Kuvaaja:  Petteri Lappalainen
Leikkaaja:  Antti Isoaho
Pääosat:  Matti Pellonpää, Kari Väänänen, Janne Kuusi, Pirkko Hämäläinen, Jukka-Pekka Palo, Aki Kaurismäki, Mika Kaurismäki, André Wilms
Valmistustiedot
Valmistusmaa:   Suomi
Tuotantoyhtiö:  Yle
Ensi-ilta:  Maailmanensi-ilta: 26. tammikuuta 2011
Kesto:  75 minuuttia
Alkuperäiskieli:  suomi, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Boheemi elää on näyttelijä Matti Pellonpäästä kertova dokumenttielokuva. Sen ohjasi Janne Kuusi ja sen maailmanensi-ilta pidettiin Helsingissä 26. tammikuuta 2011.
Siinä kuullaan ystävien ja työtovereiden tarinoita Pellonpäästä ja esitetään runsaasti näytteitä Pellonpään elokuvista ja tv-ohjelmista.
Dokumentin ensi-ilta järjestettiin Maxim-teatterissa DocPoint-festivaalin ohjelmistossa. TV-ensi-ilta oli Pellonpään 60-vuotissyntymäpäivän tuntumassa 26. maaliskuuta 2011 Yle Teema -kanavalla.
Dokumentti esitettiin myös Tampereen elokuvajuhlilla, Viitasaaren Elokuvaviikoilla, Sodankylän elokuvajuhlilla, Tuusulan Taiteiden Yössä, Rauman Blue Sea -filmifestivaaleilla, Nurmeksen elokuvajuhlilla ja Saarijärven elokuvaviikoilla sekä isossa kansainvälisessä kulttuuritapahtumassa New Yorkin MoMassa.
Elokuva palkittiin vuonna 2011 Prix Italian musiikki- ja taidedokumenttien sarjassa.
Elokuvan soundtrack-albumi Bohemian Eyes – Boheemi elää julkaistiin 28. maaliskuuta 2011, jolloin Pellonpään syntymästä tuli kuluneeksi 60 vuotta.[lähde? ]
Aiheesta muualla

Boheemi elää - Matti Pellonpää. Yle Teema.  22.5.2011. Arkistoitu 10.10.2013. Viitattu 10.11.2020.
Matti Pellonpäätä muistellaan maaliskuussa Yle Uutiset.  7.3.2011. Viitattu 10.11.2020.
Matti Pellonpää -dokumentti New Yorkissa ensi-iltaan Rytmi. Viitattu 10.11.2020.[vanhentunut linkki]
Matilainen, Ville: Boheemi elää edelleen Yle Elävä arkisto.  7.9.2011. Viitattu 10.11.2020.
Belgian kuninkaallinen kirjasto

| Belgian kuninkaallinen kirjasto> holl. Koninklijke Bibliotheek van België, ransk. Bibliothèque royale de Belgique |
| --- | --- |
 Belgian kuninkaallisen kirjaston päärakennus Brysselissä.
Osoite:  Mont des Arts, 1000 Bryssel, Belgia
Koordinaatit:  50.8432°N, 4.3560°E
Omistaja:  Belgian kuningaskunta
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Belgian kuninkaallisen kirjaston julkisivua.
Belgian kuninkaallinen kirjasto (holl. Koninklijke Bibliotheek van België, ransk. Bibliothèque royale de Belgique) (tunnettu myös nimillä Bibliothèque royale Albert I sekä l'Albertine) on Belgian liittovaltion kansallinen tieteellinen kirjasto ja kansalliskirjasto. Se sijaitsee Brysselissä Mont des Arts -kukkulalla ja ns. kuninkaallisessa korttelissa.
Historia

Kirjaston synty ajoittuu Burgundin herttuoiden henkilökohtaiseen kirjastoon 1300- ja 1400-lukujen vaihteen tienoilla. Filip III Hyvän kuoleman aikoihin 1467 kirjastossa oli 900 nidettä. Vuonna 1559 Espanjan Filip II antoi kirjastolle nimeksi Kuninkaallinen kirjasto. Kirjaston avasi yleisölle 1772 Itävallan Alankomaiden (nyk. lähinnä Belgia) kuvernööri Karl Alexander Lothringen. Kirjastoa rikastuttivat useat 1800-luvun yksityiset kokoelmalahjoitukset, erityisesti Van Hultemin ja Fétisin kokoelmat.
Kirjaston tehtävänä on huolehtia merkittävästä kulttuuripääomasta, joka käsittää kaikki Belgiassa ilmestyvät julkaisut, mutta myös muissa maissa julkaistujen belgialaisten teosten hankinnan.
Muiden belgialaisten tieteellisten kirjastojen kanssa yhteistyössä se toteuttaa tehtäväänsä mahdollisimman laajan tiedon säilyttämisestä ja julkipanemisesta. Sen vastuulla on kaikkien tieteiden informaatiotarpeen tyydyttäminen, joko kirjastojen omien kokoelmien avulla tai sitten muualla, muissa kirjastoissa tallennetun informaationa avulla. Omien kokoelmiensa kautta se on mukana kansallisessa ja kansainvälisessä yhteistyössä, ja se on mukana järjestöissä ja erilaisissa aktiviteeteissa, jotka koskettavat sen toimialaa yleisesti ja myös kirjaston omasta erikoisluonteesta johtuen.
Kokoelmat

Kirjaston kokoelmat käsittävät yli seitsemän miljoonaa teosta. Luonteensa vuoksi kirjaston kirjoja ei pääsääntöisesti lainata vaan lähdeteoksiin pääsee tutustumaan käsikirjastotyyppisesti. Kirjaston käyttö vaatii vähintään 16 vuoden ikää ja kirjastokortin, josta peritään pieni päivä- tai vuosikohtainen maksu. Aineiston viemä tila on noin 150 hyllykilometriä jakautuen kirjastorakennusten 17 kerrokseen.
5 000 000 kirjaa,
21 500 sanoma- ja aikakauslehteä
150 000 karttaa
32 000 käsikirjoitusta
300 000 pienpainatetta
9 200 mikrofilmiä
50 000 äänitteen kokoelmat.
Tehtävät

Kansakunnan kulttuuripääoman hallinnointi ja säilytys
Hankinta, hallinnointi sekä belgialaistem julkaisujen tarjoaminen käyttäjille
Keskeinen tehtävä on tieteellisen informaation tarjoaminen
Tieteen tuottaminen
Käyttäjien palveleminen
Aiheesta muualla

Kuvia tai muita tiedostoja aiheesta Belgian kuninkaallinen kirjasto Wikimedia Commonsissa
Historiallinen katsaus (Arkistoitu – Internet Archive) (ranskaksi)
Burlingtonin piirikunta

Burlingtonin piirikunta (engl. Burlington County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 461 860 vuonna 2020. Piirikunnan hallintokeskus on Mount Hollyn kunta ja suurin kunta on Evesham Township. Piirikunta on perustettu 1694.
Aiheesta muualla

Kuvia tai muita tiedostoja aiheesta Burlingtonin piirikunta Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Borovskoje šossen metroasema

| Borovskoje šosse (Боровское шоссе) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.6476°N, 37.3701°E
Paikkakunta:  Moskova, Venäjä
Avattu:  30. elokuuta 2018
Rakenne
Tyyppi:  tunneliasema
Borovskoje šosse (ven. Боровское шоссе) on yksi Moskovan metron asemista. Se avattiin 30. elokuuta 2018.
Aiheesta muualla

Kuvia tai muita tiedostoja aiheesta Borovskoje šossen metroasema Wikimedia Commonsissa
Bolšaja Karaganka

| Bolšaja Karaganka ven>  Большая Караганка |
| --- | --- |

Alkulähde:  Kizilin piiri  52°44′56″N, 59°56′48″E 
Laskupaikka:  Uraljoki  52°29′10″N, 59°7′50″E
Maat:  Venäjä
Pituus:  111  km
Valuma-alue:  3470  km²

Bolšaja Karaganka (ven. Большая Караганка) tai vain Karaganka on Venäjällä Tšeljabinskin alueella Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläosan itäpuoleisella arolla.
Maantietoa > Pääuoma

Joen lähteet sijaitsevat Kizilin piirissä (ven. Кизильский район) ja se virtaa 111 kilometriä kunnes se yhtyy Novoeršovskijssa (ven. Новоершовский) Uraljokeen 1 959 kilometriä ennen sen Kaspianmerellä olevaa suistoa.
Joen pääuoma alkaa matalalta kukkulalta ja virtaa aluksi lounaaseen kääntyen länteen sivujoelle Mandesarka asti, missä uoma kääntyilee mutkitellen Kairahtan, Utjagankan ja Amambaikan sivujokien kohdilla. Viimeisen jälkeen joki sivuaa Izmailovskijin (ven. Измайловский) kylää. Tämän jälkeen jokeen yhtyy pohjoisesta Iljaskan sivujoki, jonka kohdalla joki kääntyy eteläiseen suuntaan. Se yhtyy Uraljokeen heti Malyi Karagankan jälkeen.
Sivujoki virtaa arolla, joka jää Uralvuoriston eteläpään itäpuolelle. Siellä on ilmasto mannermainen ja ajoittain kuiva ja kuuma. Siksi joessa on vettä keväisin lumen sulettua ja vedenkorkeus joessa alenee syksyn mittaan, jolloin on kuivaa.
Maantietoa > Sivujoet

Bolšaja Karaganka ja sen sivujoet muodostavat yhdessä 3 470 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):
| yhtyy Bolšaja Karagankaan (km suusta) | nimi | nimi (ven>  ) | pituus (km) | valuma-alue (km²) | lähde |
| --- | --- | --- | --- | --- | --- |
| 1,5 | Malyi Karaganka | Малый Караганка | 51 | 771 | 1 |
| 25 | Iljaska | Ильяска | 37 |  | 1 |
| 37 | Amambaika | Амамбайка | 36 |  | 1 |
| 63 | Utjaganka | Утяганка | 20 |  | 1 |
| 74 | Kairahta | Кайрахта | 32 |  | 1 |
| 84 | Mandesarka | Мандесарка | 27 |  | 1 |
Lähteet: 1 =
Nähtävyys

Arkaim on pronssikautinen linnoitettu asuinpaikka, joka sijaitsee pääuoman Bolšaja Karagankan ja sivujoen Utjagankan haarassa olevalla kumpareella. Asuinpaikka ajoitetaan 2000–1600 eaa. eli keskiselle pronssikaudelle.
Bobby Deol

| Bobby Deol |
| --- | --- |
 Bobby Deol vuonna 2018.
Henkilötiedot
Koko nimi:  Vijay Singh Deol
Syntynyt: 27. tammikuuta 1969 (ikä 55) Bombay, Maharashtra, Intia
Ammatti:  näyttelijä
Puoliso:  Tanya Deol (vih. 1996)
Lapset:  2
Näyttelijä
Aktiivisena:  1995–
Aiheesta muualla
vijaytafilms.com
IMDb 
AllMovie
Bobby Deol (oik. Vijay Singh Deol; s. 27. tammikuuta 1969 Bombay) on intialainen näyttelijä. Hän esiintyy Bollywood-elokuvissa. Hän on näyttelijä Dharmendran poika ja näyttelijä Sunny Deolin veli.
Yksityiselämä

Bobby Deol meni naimisiin Tanya Ahujan kanssa 30. toukokuuta 1996. Heillä on kaksi poikaa, Aryaman ja Dharam.